CELEX: 32013R0145
Language: hr
Date: 2013-02-19 00:00:00
Title: Provedbena uredba Komisije (EU) br. 145/2013 od 19. veljače 2013. o izmjeni Uredbe Vijeća (EZ) br. 314/2004 o određenim mjerama ograničavanja u odnosu na Zimbabve

18/Sv. 014
            
            
               HR
            
            
               Službeni list Europske unije
            
            
               286
            
         32013R0145
   
               L 047/63
            
            
               SLUŽBENI LIST EUROPSKE UNIJE
            
            
               19.02.2013.
            
         
      PROVEDBENA UREDBA KOMISIJE (EU) br. 145/2013
   od 19. veljače 2013.
   o izmjeni Uredbe Vijeća (EZ) br. 314/2004 o određenim mjerama ograničavanja u odnosu na Zimbabve
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 314/2004 od 19. veljače 2004. o određenim mjerama ograničavanja u odnosu na Zimbabve (1), a posebno njezin članak 11. točke (a) i (b),
   budući da:
   
               (1)
            
            
               Prilogom III. Uredbi (EZ) br. 314/2004 navodi se popis osoba na koje se odnosi zamrzavanje financijskih sredstava i gospodarskih izvora sukladno toj Uredbi. Prilog II. Uredbi (EZ) br. 314/2004 navodi nadležna tijela koja imaju posebne funkcije u vezi s provedbom te Uredbe.
            
         
               (2)
            
            
               Odluka Vijeća 2011/101/ZVSP od 15. veljače 2011. o mjerama ograničavanja protiv Zimbabvea (2) utvrđuje fizičke i pravne osobe na koje se primjenjuju ograničenja kako je previđeno u članku 5. te Odluke, a Uredba (EZ) br. 314/2004 provodi tu odluku u opsegu u kojem je ta mjera potrebna na razini Unije.
            
         
               (3)
            
            
               Vijeće je 18. veljače 2013. odlučilo ukloniti određene unose sa popisa osoba i subjekata na koje treba primjenjivati ograničenja. Prilog III. Uredbi (EZ) br. 314/2004 trebalo bi izmijeniti kako bi se osigurala usklađenost s tom Odlukom Vijeća.
            
         
               (4)
            
            
               Prilog II. Uredbi (EZ) br. 314/2004 trebalo bi ažurirati na temelju najnovijih informacija koje su države članice dostavile u vezi s identifikacijom nadležnih tijela.
            
         
               (5)
            
            
               Uredbu (EZ) br. 314/2004 bi stoga trebalo na odgovarajući način izmijeniti,
            
         DONIJELO JE OVU UREDBU:
   Članak 1.
   Uredba (EZ) br. 314/2004 mijenja se kako slijedi:
   
               (1)
            
            
               Prilog II. zamjenjuje se tekstom Priloga I. ovoj Uredbi.
            
         
               (2)
            
            
               Prilog III. mijenja se u skladu s Prilogom II. ovoj Uredbi.
            
         Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. veljače 2013.
      
         
            Za Komisiju, u ime predsjednika,
         
            voditelj službe za instrumente vanjske politike
         
      
   
   
      (1)  SL L 55, 24.2.2004., str. 1.
   
      (2)  SL L 42, 16.2.2011., str. 6.–23.
   PRILOG I.
   
      
         „PRILOG II.
         
            Internetske stranice za informacije o nadležnim tijelima iz članaka 4., 7. i 8. te adresa za slanje obavijesti Europskoj komisiji
         
         BELGIJA
         http://www.diplomatie.be/eusanctions
         BUGARSKA
         http://www.mfa.bg/en/pages/135/index.html
         ČEŠKA REPUBLIKA
         http://www.mfcr.cz/mezinarodnisankce
         DANSKA
         http://um.dk/da/politik-og-diplomati/retsorden/sanktioner/
         NJEMAČKA
         http://www.bmwi.de/DE/Themen/Aussenwirtschaft/aussenwirtschaftsrecht,did=404888.html
         ESTONIJA
         http://www.vm.ee/est/kat_622/
         IRSKA
         http://www.dfa.ie/home/index.aspx?id=28519
         GRČKA
         http://www.mfa.gr/en/foreign-policy/global-issues/international-sanctions.html
         ŠPANJOLSKA
         http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx
         FRANCUSKA
         http://www.diplomatie.gouv.fr/autorites-sanctions/
         ITALIJA
         http://www.esteri.it/MAE/IT/Politica_Europea/Deroghe.htm
         CIPAR
         http://www.mfa.gov.cy/sanctions
         LATVIJA
         http://www.mfa.gov.lv/en/security/4539
         LITVA
         http://www.urm.lt/sanctions
         LUKSEMBURG
         http://www.mae.lu/sanctions
         MAĐARSKA
         http://www.kulugyminiszterium.hu/kum/hu/bal/Kulpolitikank/nemzetkozi_szankciok/
         MALTA
         http://www.doi.gov.mt/EN/bodies/boards/sanctions_monitoring.asp
         NIZOZEMSKA
         www.rijksoverheid.nl/onderwerpen/internationale-vrede-en-veiligheid/sancties
         AUSTRIJA
         http://www.bmeia.gv.at/view.php3?f_id=12750&LNG=en&version=
         POLJSKA
         http://www.msz.gov.pl
         PORTUGAL
         http://www.min-nestrangeiros.pt
         RUMUNJSKA
         http://www.mae.ro/node/1548
         SLOVENIJA
         http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/
         SLOVAČKA
         http://www.foreign.gov.sk
         FINSKA
         http://formin.finland.fi/kvyhteistyo/pakotteet
         ŠVEDSKA
         http://www.ud.se/sanktioner
         UJEDINJENA KRALJEVINA
         www.fco.gov.uk/competentauthorities
         
            Adresa za slanje obavijesti Europskoj komisiji
         
         
                     European Commission
                  
               
                     Service for Foreign Policy Instruments (FPI)
                  
               
                     EEAS 02/309
                  
               
                     B-1049 Brussels
                  
               
                     Belgium
                  
               
                     E-pošta: relex-sanctions@ec.europa.eu”
                  
               
   
   PRILOG II.
   Prilog III. Uredbi (EZ) br. 314/2004 mijenja se kako slijedi:
   
               (1)
            
            
               Pod naslovom „Fizičke osobe” brišu se sljedeći unosi:
               
                            
                        
                        
                           Ime
                           (i bilo kakav alias)
                        
                        
                           Identifikacijski podaci
                        
                        
                           Razlozi za uvrštenje na popis
                        
                     
                           (1)
                        
                        
                           Chapfika, David
                        
                        
                           Bivši zamjenik ministra poljoprivrede (bivši zamjenik ministra financija), rođen 7.4.1957.;
                           Putovnica: ZL037165.
                           Broj osobne iskaznice: 63-052161G48
                        
                        
                           Nacionalni predsjednik Odbora za prikupljanje financijskih sredstava stranke ZANU-PF, 20008. sponzorirao je milicije pružajući potporu njihovim bazama u području Hoyuyu regije Mutoko.
                        
                     
                           (2)
                        
                        
                           Chigudu, Tinaye Elisha Nzirasha
                        
                        
                           Bivši guverner pokrajine Manicaland. Rođen 13.8.1942.
                           Putovnica AD000013.
                           Broj osobne iskaznice 63-022247R42.
                        
                        
                           Bivši stalni tajnik Ministarstva za rudarstvo i razvoj rudarstva u Zimbabveu i bivši guverner pokrajine Manicaland. Povezan s vladinom frakcijom stranke ZANU-PF. U lipnju 2008. naredio represiju protiv pristaša pokreta MDC.
                        
                     
                           (3)
                        
                        
                           Chipanga, Tongesai Shadreck
                        
                        
                           Bivši zamjenik ministra unutarnjih poslova, rođen 10.10.1940. alternativni datum rođenja: 10.10.1946.
                        
                        
                           Bivši član Vlade i bivši ravnatelj tajne policije Zimbabvea, povezan s politički motiviranim ubojstvom.
                        
                     
                           (4)
                        
                        
                           Kwenda, R.
                        
                        
                           Brigadir, istočni dio Zaka.
                        
                        
                           Izravno sudjelovao u kampanji za sijanje straha koja je provođena prije i tijekom izbora. Vođa nasilja u Zaki 2008.
                        
                     
                           (5)
                        
                        
                           Mahofa, Shuvai Ben
                        
                        
                           Bivša zamjenica ministra za razvoj mladih, jednakost spolova i stvaranje radnih mjesta, rođena 4.4.1941.
                           Putovnica AD000369.
                           Broj osobne iskaznice 27-031942V27.
                        
                        
                           Sponzorirala je one koji su uspostavili baze za mučenje u Masvingou. Osobe iz tih baza ubile su Mapurisu Zvidzaija 24. travnja 2008. i Tiziru Moyu 11. lipnja 2008.
                        
                     
                           (6)
                        
                        
                           Mashava, G.
                        
                        
                           Pukovnik, središnji Chiredzi.
                        
                        
                           Predvodio politički motivirano nasilje u Chiredziju 2008.
                        
                     
                           (7)
                        
                        
                           Moyo, Gilbert
                        
                        
                           „Ratni veteran”, vođa milicije stranke ZANU-PF.
                        
                        
                           Izravno sudjelovao u kampanji za sijanje straha koja je provođena prije i tijekom izbora 2008. u zapadnom dijelu regije Mashonaland (Chegutu); sudjelovao u nasilnim preuzimanjima farmi.
                        
                     
                           (8)
                        
                        
                           Mpabanga, S.
                        
                        
                           Potpukovnik, zapadni dio Mwenezija
                        
                        
                           Izravno sudjelovao u kampanji za sijanje straha koja je provođena prije i tijekom izbora. Predvodio politički motivirano nasilje u Mweneziju.
                        
                     
                           (9)
                        
                        
                           Msipa, Cephas George
                        
                        
                           Bivši guverner pokrajine Midlands, rođen 7.7.1931.
                        
                        
                           Bivši guverner pokrajine povezan s vladinom frakcijom stranke ZANU-PF.
                        
                     
                           (10)
                        
                        
                           Muchono, C.
                        
                        
                           Potpukovnik, zapadni dio Mwenezija.
                        
                        
                           Izravno sudjelovao u kampanji za sijanje straha koja je provođena prije i tijekom izbora, predvodio kampanju za sijanje straha u Mweneziju 2008.
                        
                     
                           (11)
                        
                        
                           Mudenge, Isack Stanislaus Gorerazvo
                        
                        
                           Ministar za više i visoko obrazovanje (bivši ministar vanjskih poslova), rođen 17.12.1941., alternativni datum rođenja 17.12.1948.
                           Putovnica AD000964.
                           Broj osobne iskaznice 63-645385Q22
                        
                        
                           Član Vlade iz stranke ZANU-PF.
                        
                     
                           (12)
                        
                        
                           Mudonhi, Columbus
                        
                        
                           Pomoćnik inspektora Republičke policije Zimbabvea.
                        
                        
                           Izravno sudjelovao u kampanji za sijanje straha koja je provođena prije i tijekom izbora, predvodio nasilje u Buheri 2008.
                        
                     
                           (13)
                        
                        
                           Mugariri, Bothwell
                        
                        
                           Bivši viši pomoćnik ravnatelja policije.
                        
                        
                           Bivši pripadnik sigurnosnih snaga, snosi veliku odgovornost za teška kršenja slobode mirnog okupljanja. Kao službenik zadužen za Harare, povezan s nasilnim operacijama u ožujku 2007.
                        
                     
                           (14)
                        
                        
                           Mumba, Isaac
                        
                        
                           Načelnik.
                        
                        
                           Izravno sudjelovao u kampanji za sijanje straha koja je provođena prije i tijekom izbora 2008. Dio zapovjednog lanca u organiziranom nasilju u selu Soka u Muzarabaniju.
                        
                     
                           (15)
                        
                        
                           Mutsvunguma, S.
                        
                        
                           Pukovnik, Headlands.
                        
                        
                           Izravno sudjelovao u kampanji za sijanje straha koja je provođena prije i tijekom izbora 2008. u područjima Mutare i Highlands.
                        
                     
                           (16)
                        
                        
                           Nkomo, John Landa
                        
                        
                           Potpredsjednik. Bivši predsjednik Parlamenta (bivši ministar za posebne poslove u Uredu predsjednika), nacionalni predsjednik stranke ZANU-PF, rođen 22.8.1934.
                           Putovnica AD000477.
                           Broj osobne iskaznice: 63-358161Q73
                        
                        
                           Član Vlade iz stranke ZANU-PF sa najduljim stažem.
                        
                     
                           (17)
                        
                        
                           Nyambuya, Michael Reuben
                        
                        
                           Bivši ministar za energiju i energetski razvoj (bivši potpukovnik, guverner pokrajine Manicaland), rođen 23.7.1955.
                           Putovnica AN045019.
                           Broj osobne iskaznice: 50-013758E50
                        
                        
                           Bivši član Vlade iz stranke ZANU-PF. Sudjelovao u nasilju u Manicalandu i koristio vojno osoblje za preuzimanje farmi.
                        
                     
                           (18)
                        
                        
                           Parirenyatwa, David Pagwese
                        
                        
                           Bivši ministar zdravstva i dječje skrbi (bivši zamjenik ministra), rođen 2.8.1950.
                           Putovnica AD000899.
                           Broj osobne iskaznice 63-320762P47.
                        
                        
                           Bivši član Vlade iz stranke ZANU-PF. Organizirao baze za mučenja sjevernom dijelu pokrajine Murehwa i pružao potporu bandama koje su ubile Edwarda Pfukwu 17. lipnja 2008. i Alloysa Chandisarevu Sanyangorea u studenome 2008.
                        
                     
                           (19)
                        
                        
                           Rangwani, Dani
                        
                        
                           Policijski inspektor. Rođen 11.2.1962.
                           Broj osobne iskaznice: 70-006039V70
                        
                        
                           Pripadnik sigurnosnih snaga. Sudjelovao u skupini od 50 članova koju je izravno plaćala stranka ZANU-PF kako bi locirala i mučila pristaše pokreta MDC u travnju 2008.
                        
                     
                           (20)
                        
                        
                           Ruwodo, Richard
                        
                        
                           Ravnatelj odjela za pitanja ratnih veterana u Ministarstvu obrane. Brigadni general, promaknut 12. kolovoza 2008. u čin generala bojnika (umirovljen); bivši vršitelj dužnosti civilne službe u Ministarstvu obrane, rođen 14.3.1954.
                           Broj osobne iskaznice: 63-327604B50
                        
                        
                           Izravno sudjelovao u kampanji za sijanje straha koja je provođena prije i tijekom izbora. Brine za veterane, koji su kao skupina iskorišteni za izvršavanje represivnih politika vladine frakcije stranke ZANU-PF.
                        
                     
                           (21)
                        
                        
                           Zhuwao, Patrick
                        
                        
                           Bivši zamjenik ministra znanosti i tehnologije. Rođen 23.5.1967.
                           Broj osobne iskaznice: 63-621736K70
                        
                        
                           Bivši član Vlade iz stranke ZANU-PF. Prekinuo konferenciju o ustavu u srpnju 2008. U pratnji agenata središnje obavještajne organizacije terorizirao pristaše pokreta MDC u okolici Nortona.
                        
                     
         
               (2)
            
            
               Pod naslovom „II. Subjekti” brišu se sljedeći unosi:
               
                            
                        
                        
                           Naziv
                        
                        
                           Identifikacijski podaci
                        
                        
                           Razlozi za uvrštenje na popis
                        
                     
                           (1)
                        
                        
                           Divine Homes (PVT) Ltd
                        
                        
                           6 Hillside Shopping Centre, Harare, Zimbabve; 31 Kensington Highlands, Harare, Zimbabve; 12 Meredith Drive, Eastlea, Harare, Zimbabve.
                        
                        
                           Predsjednik je David Chapfika.